สวัสดีเพื่อนๆนักรีวิวร้านอาหาร ชาวWongnai.comทุกคนครับ 
พบกับ Captain Ton พากินพาเที่ยวกันอีกแล้ว 
สามารถติดตามรีวิวต่างๆของผมได้ที่ http://www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ 

วันนี้ด้วยความบังเอิญครับ พาคอมพิวเตอร์ที่บ้านมาซ่อมที่นี่เสร็จแล้ว กำลังจะกลับบ้าน แต่ก่อนที่จะกลับ ก็ต้องหาอะไรทานให้หายหิวกันก่อน นี่ก็จะเที่ยงแล้ว มองหาร้านแปลกๆใหม่ๆทานในห้างเซียร์กันดีกว่า

เดินไปมาตรงชั้นใต้ดินของห้าง สะดุดตาเข้ากับร้านก๋วยเตี๋ยวเรือคุณปอย ที่ตกแต่งในบรรยากาศตลาดน้ำ ดูไทยๆดี มีคนเดินเข้าออก ตลอดเวลาเลย แปลว่าต้องมีอะไรดีแน่ๆเลย

เข้ามาในตัวร้านลองสั่งชิมกันก่อนเริ่มต้นด้วย เส้นหมี่เนื้อน้ำตกชามละ20บาท-*- ซึ่งแพงมากเลย ถ้าเทียบกับปริมาณ แต่เอาเถอะ เข้ามาลองแล้วก็สักชามแล้วกัน

รอไม่นานก็มาแล้ว มาในถ้วยกระเบื้องสีน้ำตาลเล็กๆ มีเส้น1หย่อม ลูกชิ้น1ลูก กับเนื้อสดอีก2ชิ้นเล็กๆ นี่หรอราคา20บาท แอบเซ็ง เริ่มชิมกันดีว่า เริ่มจากเส้น ที่ลวกมากำลังดีเหนียวนุ่มอร่อย ลูกชิ้นก็เด้งกรอบ เนื้อสดลวกมานุ่มกำลังดี แต่ทีเด็ดอยู่ที่น้ำซุปน้ำตกที่รสชาติเข้มข้น หอมหวาน กลมกล่อม ถึงกับตกหลุมรักกันง่ายๆเลย ที่แท้ร้านนี้ก็อร่อยดีนะเนี่ย 
แต่ราคา20บาทต่อ1ชามนี่ แพงเอาเรื่อง เพราะสำหรับกัปตันต้นแล้ว ต้องมากกว่า5ชามแน่นอนอิอิ

ไม่อิ่มท้องแต่อิ่มใจไว้เงินเยอะๆจะมาฟาดหนักๆ เสร็จแล้วคิดเงิน20บาท ออกจากร้าน เด็กเสิร์ฟทำหน้างงนิดๆ สงสัยคิดว่าเราทานไม่อร่อย 555+ 

ครั้งหน้าผมCaptain Ton จะอาสาพาทุกท่านไปกิน ไปเที่ยว ที่ไหนกันอีก ติดตามได้ที่นี่ 
และที่ FB ของผมนะครับแล้วมาเป็นเพื่อนกันนะครับ ^ ^